[image: image1.png]




VENDIM

Nr. 924, datë 25.11.2020
PËR PËRCAKTIMIN E KRITEREVE, TË DOKUMENTACIONIT E TË PROCEDURËS PËR PAJISJEN, RIPËRTËRITJEN, REFUZIMIN DHE ANULIMIN E LEJES SË PUNËS, SI PUNONJËS ME KUALIFIKIM TË LARTË, TË TIPIT “A/KL”
, SI DHE TË TARIFËS SHTETËRORE PËR LËSHIMIN E KËSAJ LEJEJE PUNE
Në mbështetje të nenit 100 të Kushtetutës dhe të neneve 71, pika 8, 86, pika 2, e 105, pika 1, të ligjit nr. 108/2013, “Për të huajt”, të ndryshuar, me propozimin e ministrit të Financave dhe Ekonomisë, Këshilli i Ministrave
VENDOSI:

1. Të huajit i jepet leje pune e tipit “A/KL”, për herë të parë, me një afat jo më pak se 1 (një) vit, si punonjës me kualifikim të lartë, nëse plotëson kriteret e përcaktuara në pikën 1, të nenit 98, të ligjit nr. 108/2013, “Për të huajt”, të ndryshuar. 
2. Të huajit i ripërtërihet leja e punës e tipit “A/KL”, si punonjës me kualifikim të lartë, për 2 (dy) herë radhazi me një afat dyvjeçar e më pas me afat të përhershëm, nëse është në përputhje me parashikimin e pikës 1, të nenit 76, të ligjit nr. 108/2013, “Për të huajt”, të ndryshuar, si dhe nëse plotëson kriteret e mëposhtme:

a) ka një kontratë pune të vlefshme, në përputhje me formimin e tij profesional, për një afat dyvjeçar, por jo domosdoshmërisht me punëdhënësin, që ka përfituar lejen e parë të tipit “A/KL”;

b) plotëson kushtet e shkronjave “b”, “c”, dhe “ç”, të pikës 1, të nenit 98, të ligjit nr. 108/2013, “Për të huajt”, të ndryshuar;
c) është me qëndrim të ligjshëm në territorin e Republikës së Shqipërisë.
3. Kërkesa për t’u pajisur me leje pune të tipit “A/KL” bëhet nga subjektet e përcaktuara në pikën 3, të nenit 71, të ligjit nr. 108/2013, “Për të huajt”, të ndryshuar. 

4. Subjektet e përcaktuara në pikën 3, të këtij vendimi, për t’u pajisur për herë të parë me leje pune të tipit “A/KL”, paraqesin kërkesën e tyre përmes shërbimit elektronik në portalin e-Albania, bashkë me dokumentacionin e mëposhtëm, të përkthyer në gjuhën shqipe dhe të njësuar me origjinalin nga noteri:
a) kërkesën e të huajit me të dhënat personale, sipas formatit të dhënë në aneksin 1, që i bashkëlidhet këtij vendimi;

b) kopjen origjinale të kontratës individuale të punës, ku të plotësohen kushtet e përcaktuara në pikën 1, të këtij vendimi;

c) dokumente që vërtetojnë kualifikimet e larta profesionale në profesionin apo në sektorin e përcaktuar në kontratën e punës;

ç) kopjen e pasaportës;

d) prokurën apo autorizimin nga i huaji apo punëdhënësi, nëse aplikimi kryhet nëpërmjet një përfaqësuesi të autorizuar;

dh) kërkesën e paraqitur në institucionet përkatëse, për t’u siguruar në skemat e detyrueshme të sigurimeve shoqërore dhe shëndetësore; 
e) një fotografi të aplikuesit, të bërë jo më përpara se 6 (gjashtë) muaj nga data e aplikimit, me përmasa 47 mm x 36 mm, të marra në plan me sfond të bardhë, të fokusuara dukshëm e qartë. Fotografia duhet të tregojë personin përballë, me qëndrim neutral e sytë të hapur e të dukshëm.

5. Personat e përcaktuar në pikën 3, të këtij vendimi, për t’u pajisur me leje pune të ripërtëritur të tipit “A/KL”, paraqesin, nëpërmjet shërbimit elektronik të portalit e-Albania, brenda 30 (tridhjetë) ditëve para mbarimit të afatit të lejes ekzistuese, kërkesën e dokumentacionin e mëposhtëm, të përkthyer në gjuhën shqipe dhe të njësuar me origjinalin nga noteri:

a) kërkesën e të huajit me të dhënat personale;

b) kopjen e kontratës individuale të punës me afatin kohor të përcaktuar të paktën deri në 2 (dy) vjet, për 2 (dy) ripërtëritjet e para;

c) prokurën apo autorizimin nga i huaji apo punëdhënësi, nëse aplikimi kryhet nëpërmjet një përfaqësuesi të autorizuar;

ç) një fotografi të aplikuesit, të bërë jo më përpara se 6 (gjashtë) muaj nga data e aplikimit, me përmasa 47 mm x 36 mm, të marra në plan me sfond të bardhë, të fokusuara dukshëm e qartë. Fotografia duhet të tregojë personin përballë, me qëndrim neutral e sytë të hapur e të dukshëm.
6. Kërkesa dhe dokumentacioni i përcaktuar në pikat 3 e 4, të këtij vendimi, i drejtohet strukturës përkatëse të Agjencisë Kombëtare të Punësimit dhe Aftësive (AKPA), në territorin e së cilës kryhet aktiviteti.
7. Struktura përkatëse e AKPA-së, pasi shqyrton dokumentacionin e paraqitur dhe vlerëson se ai nuk është në përputhje me kërkesat e pikës 4, të këtij vendimi, brenda 5 (pesë) ditëve nga dita e aplikimit, i kërkon të huajit plotësimin e tij, brenda 10 (dhjetë) ditëve punë.
8. Struktura përkatëse e AKPA-së, pas paraqitjes së kërkesës nga personat e përcaktuar në pikën 3, të këtij vendimi, verifikon të dhënat e punëdhënësit, të regjistruar në QKB, statusin “aktiv”, si dhe shlyerjen e detyrimeve lidhur me pagat e punonjësve, sigurimet shoqërore dhe shëndetësore nga ana e punëdhënësit, pranë të cilit do të punësohet i huaji. 

9. Nëse struktura përkatëse e AKPA-së vlerëson se dokumentacioni i paraqitur është i plotë apo pas plotësimit të tij nga personat e përcaktuar në pikën 3, të këtij vendimi, brenda afatit të përcaktuar, përmbush kriteret e përcaktuara në pikat e këtij vendimi, e pajis të huajin, brenda 10 (dhjetë) ditëve punë, me leje pune të tipit “A/KL”, për herë të parë, sipas formatit të dhënë në aneksin 2, që i bashkëlidhet këtij vendimi. E njëjta procedurë ndiqet edhe në rastin e shqyrtimit të dokumentacionit për ripërtëritjen e lejes së punës. Struktura përkatëse e AKPA-së e njofton në mënyrë elektronike kërkuesin, që të dërgojë me postë dokumentacionin origjinal, si dhe çdo dokument të listuar në pikat 4 apo 5, të këtij vendimi, në një kopje dhe 3 (tri) fotografi, sipas përshkrimit, e më pas, po në atë adresë postare, i dërgohet kopja origjinale e lejes së punës. 
10. Struktura përkatëse e AKPA-së ia refuzon kërkesën për pajisje me leje pune të tipit “A/KL” punëmarrësit, i cili, megjithëse ka plotësuar dokumentacionin e kërkuar, vlerësohet se nuk plotëson kriteret e përcaktuara në pikat 1 e 8 të këtij vendimi.
11. Të huajit i refuzohet lëshimi i lejes së punës të tipit “A/KL”, nëse vërtetohet njëri nga kushtet e përcaktuara në nenin 77, të ligjit nr. 108/2013, “Për të huajt”, të ndryshuar. 
12. Të huajit i anulohet leja e punës e tipit “A/KL”, nëse vërtetohet njëra nga situatat e përcaktuara në pikën 1, të nenit 80, të ligjit nr. 108/2013, “Për të huajt”, të ndryshuar.

13. I huaji, të cilit i refuzohet ose i anulohet leja e punës e tipit “A/KL”, ka të drejtën e ankimimit, sipas procedurës së përcaktuar në pikën 2, të nenit 81, të ligjit nr. 108/2013, “Për të huajt”, të ndryshuar.
14. Leja e punës e tipit “A/KL” përfundon nëse plotësohen kriteret e përcaktuara në nenin 78, të ligjit nr. 108/2013, “Për të huajt”, të ndryshuar. 
15. I huaji, i cili pajiset për herë të parë me leje pune të tipit “A/KL”, para marrjes së lejes së punës, detyrohet të paguajë tarifën prej 6 000 (gjashtë mijë) lekësh. I huaji, të cilit i ripërtërihet leja e punës e tipit “A/KL”, para marrjes së kësaj lejeje të ripërtërirë, detyrohet të paguajë tarifën prej 3 000 (tre mijë) lekësh. 

16. Drejtoria, që ka në përgjegjësi çështjet e migracionit, në ministrinë e përgjegjëse për çështjet e punësimit, monitoron, në mënyrë periodike, procedurën e ndjekur nga Agjencia Kombëtare e Punësimit dhe Aftësive për dhënien e lejes së punës. 
17. Vendimi nr. 66, datë 12.2.2014, i Këshillit të Ministrave, “Për përcaktimin e kritereve, të dokumentacionit dhe të procedurës për pajisjen, refuzimin dhe anulimin e lejes së punës, si punonjës me kualifikim të lartë, të tipit ‘A/KL’”, shfuqizohet. 

18. Ngarkohen Ministria e Financave dhe Ekonomisë e Agjencia Kombëtare e Punësimit dhe Aftësive për zbatimin e këtij vendimi. 

Ky vendim hyn në fuqi pas botimit në Fletoren Zyrtare. 
KRYEMINISTËR
Edi Rama

ANEKS 1
REPUBLIKA E SHQIPËRISË

MINISTRIA E FINANCAVE DHE EKONOMISË

REPUBLIC OF ALBANIA MINISTRY OF FINANCE AND ECONOMY
DREJTUAR: 

AGJENCISË KOMBËTARE TË PUNËSIMIT DHE AFTËSIVE

TO: 


NATIONAL AGENCY OF EMPLOYMENT AND SKILLS___________

ZYRËS SË PUNËSIMIT 

EMPLOYMENT OFFICE ___________
FORMULAR – KËRKESË APPLICATION
për lëshimin e lejes së punës një të huaji/for issuance of work permit to a foreigner

1. TË DHËNAT E PUNËDHËNËSIT/INFORMATION ABOUT THE EMPLOYER

1. Emri i punëdhënësit 
 Name of the employer
2. Vendi dhe adresa e punëdhënësit 
 Seat and address of the employer
3. Numri i regjistrimit në ISSH | 
| 
| 
| 
| 
| 
| 
| 
| 
| 
|
Registration number in the Cr Health Insurance Institute

4. Kodi fiskal NIPT | 
| 
| 
| 
| 
| 
| OIB| 
| 
| 
| 
| 
| 
| 
| 
| 
| 
| 
|
Business activity code

a) Vendimi i gjykatës për njohjen e biznesit ose: 
_ Court Decision on Business Acknowledgment or
b) Ekstrakt nga Qendra Kombëtare e Biznesit: 
 Abstract from National Biznes Centre
5. Data e menduar e fillimit dhe e përfundimit të punës | 
| 
| 
| 
| 
| 
| 
| 
| deri më

| 
| 
| 
| 
| 
| 
| 
| 
|
Period for which the work permit is requested from to

6. Emërtimi i vendit të punës 
 Name of the job position

	7. Kuotat vjetore
	PO
	JO

	Yearly quota
	YES
	NO


8. Punësimi sezonal
PO
JO
Seasonal employment
YES
NO
9. Migrimi ditor 
PO
JO
Daily migration 
 YES
NO
2. TË DHËNAT E TË HUAJIT/INFORMATION ABOUT THE FOREIGNER
1. Mbiemri 
 Surname
2. Emri 
 Given name(s)

3. Emri i babait 
 Name of the parent
4. Datëlindja | 
| 
| 
| 
| 
| 
| 
| 
|
Date of birth
5. Gjinia
F
M
| 
| 
| 
| 
| 
| 
| 
| 
|
Sex
M
F *
to be entered if issued

6. Vendi dhe shteti i lindjes_ 
 Place and country of birth
7. Shtetësia 
 Nationality
8. Adresa e banimit në Shqipëri 
 Residential address in the Republic of Albania

9. Kodi dhe emri i punësimit
| 
| 
| 
| 
| 
| 
| 

Code and name of occupation

10. Kualifikimet | 
| 
| 
|
Skill qualifications

11. Aktivitet fitimprurës 
PO
JO
Gainfully employed
YES
NO
3. DOKUMENTI I VLEFSHËM/VALID DOCUMENT
1. Lloji i dokumentit 
 Type of document

2. Numri | 
| 
| 
| 
| 
| 
| 
| 
| 
| 
| 
| 
| 
|
Number
3. Lëshuar më | 
| 
| 
| 
| 
| 
| 
| 
|
Issued on

4. E vlefshme deri më | 
| 
| 
| 
| 
| 
| 
| 
|
Valid until

5. Autoriteti kompetent 
 Competent authority
6. Lëshuar nga 
 Place and country of issuance


Vendi dhe data
Emri dhe mbiemri i aplikantit

(Place and date)
(Applicant)

ANEKSI II

(STEMA E AKPA-së)

AGJENCIA KOMBËTARE E PUNËSIMIT DHE AFTËSIVE 

ZYRA E PUNËSIMIT
 Nr. 
prot. 
Datë ....... ................
 LEJE PUNE PËR TË HUAJ
TIPI: A/KL
Në zbatim të ligjit nr.108/2013, datë 28.3.2013, “Për të huajt”, të ndryshuar, dhe të vendimit nr. ...., datë . .2020, të Këshillit të Ministrave, “Për përcaktimin e kritereve, të dokumentacionit e të procedurës për pajisjen, ripërtëritjen, refuzimin dhe anulimin e lejes së punës, si punonjës me kualifikim të lartë, të tipit “A/KL”, si dhe të tarifës shtetërore për lëshimin e kësaj leje pune”,
Z./znj. 
 Mr./Ms. (emri, mbiemri / Given name(s) Surname)

Lindur më
 
 Born on
(data, muaji, viti / Day Month Year)
Në
 

In (vendlindja / Place and country of birth)
Gjendja civile 
 (Civil Status)

Me shtetësi 
 Nationality
Me profesion 
 Skill qualifications


 FOTOGRAFIA / PHOTO
Lloji i dokumentit dhe numri 
| 
| 
| 
| 
| 
| 
| 
| 
| 
| 
|
Type of document and number
I huaji pajiset me leje pune të tipit A/TN, pasi përfshihet në kategorinë e përcaktuar në nenin 98, të ligjit nr.108/2013, datë 28.3.2013, “Për të huajt”, të ndryshuar.

Për të ushtruar aktivitetin / veprimtarinë e tij/saj: Name of the employer
Statusi i subjektit:
(Subject’s Legal Status)

Sektori i aktivitetit: (Sector of Activity)

Me adresë:
Seat and address
Vlefshmëria e lejes: (Work Permit Validity)

Data e lëshimit: (Issuance Date)
Data e skadimit: (Expiration Date)
Pagesa: (Application Fee)
Kjo leje pune është e vlefshme derisa i huaji të vazhdojë të bëjë pjesë në këtë kategori punësimi, bazuar në ligjin nr.108/2013, datë 28.3.2013, “Për të huajt”, të ndryshuar.
 Institucioni lëshues:
 
 (Issuing Authority)
�











� Ky vendim i Këshillit të Ministrave përafrohet pjesërisht me direktivën e Këshillit 2009/50/KE, datë 25.5.2009, “Mbi kushtet e hyrjes dhe të qëndrimit të shtetasve të vendeve të treta me qëllim pune tepër të kualifikuar”, numri CELEX 32009L0050, Fletorja Zyrtare e Bashkimit Evropian.








